**ĀRKĀRTAS**

**DOMES SĒDES PROTOKOLS**

Nr.23

Limbažos 2019.gada 17.oktobrī

Sēde sasaukta plkst. 13.00

Sēdi atklāj plkst. 13.00

**Darba kārtība:**

1. Par papildus finansējuma piešķiršanu Limbažu un Salacgrīvas novadu sporta skolai.
2. Par grozījumiem Limbažu novada domes 2019.gada 26.septembra sēdes lēmumā “Par Limbažu novada izglītības iestāžu vadītāju mēnešalgas noteikšanu” (protokols Nr.21, 28.§).
3. Par papildus finansējuma piešķiršanu Limbažu novada pašvaldības Bērnu un jauniešu centram direktora un direktora vietnieka darba samaksai.
4. Par grozījumiem Limbažu novada domes 2019. gada 7. februāra ārkārtas sēdes lēmumā “Par valsts budžeta finansējumu mācību līdzekļu un mācību literatūras iegādei 2019. gadā” (protokols Nr.2, 1.§).
5. Par valsts budžeta finansējumu mācību līdzekļu un mācību literatūras iegādei 2020. gadā.
6. Par Limbažu novada pašvaldībai piederošā transportlīdzekļa - traktora T-16M ar valsts reģistrācijas numuru T7865LD pārdošanu izsolē ar augšupejošu soli.
7. Par atļauju A.Grīviņam savienot amatus.

**Sēdi vada:** Limbažu novada pašvaldības Domes priekšsēdētājs Didzis ZEMMERS.

**Sēdi protokolē:** Limbažu novada pašvaldības Administratīvās nodaļas lietvede Dace TAURIŅA.

**Sēdē piedalās deputāti:** Mārtiņš AIZPURIETIS, Jānis BĀRBALIS, Andris Garklāvs, Gunta Ozola, Gundars Plešs, Ziedonis Rubezis, Reinis SILIŅŠ, Ģirts VILCIŅŠ, Andis Zaļaiskalns, Ineta ZARIŅA, Didzis Zemmers.

**Sēdē nepiedalās deputāti:** Māris Beļaunieks (iemesls nav zināms), Aigars Legzdiņš (ārzemēs), Taiga PLITNIECE (tiešo darba pienākumu dēļ), Edmunds Zeidmanis (tiešo darba pienākumu dēļ).

**Sēdē piedalās:** Limbažu novada pašvaldības izpilddirektors Ainārs GRĪVIŅŠ, Limbažu novada pašvaldības izpilddirektora vietnieks Agris BLUMERS, Limbažu novada pašvaldības Juridiskās nodaļas vadītāja Aiga BRIEDE, Limbažu novada pašvaldības Attīstības nodaļas vadītājs Ģirts IELEJA, Limbažu novada pašvaldības Nekustamā īpašuma un teritoriālā plānojuma nodaļas vadītāja Līga VIĻČINSKA, Limbažu novada pašvaldības Finanšu nodaļas vadītāja Anita ZVIRBULE, Limbažu novada pašvaldības Limbažu pilsētas un pašvaldības apsaimniekošanas nodaļas vadītājs Aigars BĒRZIŅŠ, Limbažu novada pašvaldības Izglītības un kultūras nodaļas vadītāja Sigita UPMALE, Limbažu novada pašvaldības sabiedrisko attiecību speciāliste Aija KAMALA, Viļķenes pagasta pārvaldes vadītāja Baiba EGLĪTE, Limbažu novada pašvaldības aģentūras “LAUTA” direktore Ilze MILLERE, Limbažu pagasta un Vidrižu pagasta pārvalžu vadītājs Dainis JURKA, Pāles pagasta pārvaldes vadītāja Gita KĀRNUPE, Limbažu novada domes Deklarētās dzīvesvietas anulēšanas un dzīvokļu jautājumu risināšanas komisijas priekšsēdētājs Leons GERĶIS, Katvaru pagasta un Umurgas pagasta pārvalžu vadītājs Pēteris MAGONE, Skultes pagasta pārvaldes vadītāja amata kandidāts Ainārs LIEPIŅŠ, Limbažu un Salacgrīvas novadu sporta skolas direktora vietniece Inese DUBULTE.

Sēdi ieraksta audioformātā.

**1.§**

**Par papildus finansējuma piešķiršanu Limbažu un Salacgrīvas novadu sporta skolai**

Ziņo I.Zariņa

Uzklausījusi Limbažu novada pašvaldības Domes priekšsēdētāja 1.vietnieces I.Zariņas informāciju par papildus finansējuma nepieciešamību 1 089,13 EUR (viens tūkstotis astoņdesmit deviņi eiro, 13 centi) apmērā Limbažu un Salacgrīvas novadu sporta skolas pamatdarbības nodrošināšanai 2019. gadā un 20 623,11 EUR (divdesmit tūkstoši seši simti divdesmit trīs eiro, 11 centi) apmērā pedagogu darba samaksai no 2019. gada 1. septembra līdz 2019. gada 31. decembrim, un iepazinusies ar Limbažu un Salacgrīvas novadu sporta skolas Uzraudzības padomes 2019. gada 12. septembra lēmuma “Par sporta skolas finansēšanas jautājumiem” (protokols Nr.6, 1.§) informatīvo daļu par Salacgrīvas novada pašvaldības 2018. gada proporcionālās daļas naudas atlikumu iestādes pamatdarbības nodrošināšanai un 2019. gada 14. oktobra lēmumu “Par papildus finansējumu pedagoģisko darbinieku darba samaksai no 2019. gada 1. septembra līdz 31. decembrim” (protokols Nr.7, 3.§), pamatojoties uz likuma „Par pašvaldībām” 15.panta pirmās daļas 6.punktu, 21.panta pirmās daļas 27.punktu, likuma „Par pašvaldību budžetiem” 30.pantu, **atklāti balsojot: PAR** – 11 deputāti (Mārtiņš Aizpurietis, Jānis Bārbalis, Andris Garklāvs, Gunta Ozola, Gundars Plešs, Ziedonis Rubezis, Reinis Siliņš, Ģirts Vilciņš, Andis Zaļaiskalns, Ineta Zariņa, Didzis Zemmers), **PRET –** nav, **ATTURAS –** nav, Limbažu novada dome **NOLEMJ:**

1. Piešķirt papildus finansējumu 1 089,13 EUR (viens tūkstotis astoņdesmit deviņi eiro, 13 centi) apmērā Limbažu un Salacgrīvas novadu sporta skolai pamatdarbības nodrošināšanai 2019. gadā no Limbažu novada pašvaldības 2019. gada pamatbudžeta nesadalītā atlikuma.
2. Piešķirt papildus finansējumu 12 777,36 EUR (divpadsmit tūkstoši septiņi simti septiņdesmit septiņi eiro, 36 centi) apmērā pedagogu darba samaksai no 2019. gada 1. septembra līdz 2019. gada 31. decembrim no Limbažu novada pašvaldības 2019. gada pamatbudžeta nesadalītā atlikuma.
3. Kontroli par lēmuma izpildi uzdot Limbažu novada pašvaldības izpilddirektoram A.Grīviņam.

**2.§**

**Par grozījumiem Limbažu novada domes 2019.gada 26.septembra sēdes lēmumā “Par Limbažu novada izglītības iestāžu vadītāju mēnešalgas noteikšanu” (protokols Nr.21, 28.§)**

Ziņo S.Upmale

Iepazinusies ar sagatavoto lēmuma projektu, pamatojoties uz likuma „Par pašvaldībām” 21.panta pirmās daļas 13. punktu, Ministru kabineta 05.07.2016. noteikumu Nr.445 „Pedagogu darba samaksas noteikumi” 6.punktu un 9.punktu, Limbažu novada pašvaldības 27.09.2018. iekšējiem noteikumiem Nr.7 “Valsts budžeta mērķdotācijas un pašvaldības finansējuma aprēķina un sadales kārtība Limbažu novada izglītības iestāžu pedagogu darba samaksai”, **atklāti balsojot: PAR** – 11 deputāti (Mārtiņš Aizpurietis, Jānis Bārbalis, Andris Garklāvs, Gunta Ozola, Gundars Plešs, Ziedonis Rubezis, Reinis Siliņš, Ģirts Vilciņš, Andis Zaļaiskalns, Ineta Zariņa, Didzis Zemmers), **PRET –** nav, **ATTURAS –** nav, Limbažu novada dome **NOLEMJ:**

1. Veikt grozījumus Limbažu novada domes 2019.gada 26.septembra sēdes lēmumā “Par Limbažu novada izglītības iestāžu vadītāju mēnešalgas noteikšanu” (protokols Nr.21, 28.§), papildinot ar 4.pielikumu (pielikumā).
2. Kontroli par lēmuma izpildi uzdot Limbažu novada pašvaldības izpilddirektoram.

**3.§**

**Par papildus finansējuma piešķiršanu Limbažu novada pašvaldības Bērnu un jauniešu centram direktora un direktora vietnieka darba samaksai**

Ziņo A.Grīviņš

Iepazinusies ar Limbažu novada pašvaldības izpilddirektora A.Grīviņa informāciju par papildus finansējuma nepieciešamību Limbažu novada pašvaldības Bērnu un jauniešu centram direktora un direktora vietnieka darba samaksai laika periodam no 2019. gada 1. oktobra līdz 2019. gada 31. decembrim, pamatojoties uz likuma „Par pašvaldībām” 15.panta pirmās daļas 4.punktu, 21.panta pirmās daļas 27.punktu, likuma „Par pašvaldību budžetiem” 30.pantu, Ministru kabineta 2016. gada 5. jūlija noteikumiem Nr.445 „Pedagogu darba samaksas noteikumi”, Limbažu novada pašvaldības 2018. gada 27. septembra iekšējiem noteikumiem Nr.7 „Valsts budžeta mērķdotācijas un pašvaldības finansējuma aprēķina un sadales kārtība Limbažu novada izglītības iestāžu pedagogu darba samaksai” un Limbažu novada domes 2019. gada 17. oktobra ārkārtas sēdes lēmumu “Par grozījumiem Limbažu novada domes 2019. gada 26. septembra sēdes lēmumā “Par Limbažu novada izglītības iestāžu vadītāju mēnešalgas noteikšanu” (protokols Nr.21, 28.§)” (protokols Nr.23, 2.§), **atklāti balsojot: PAR** – 11 deputāti (Mārtiņš Aizpurietis, Jānis Bārbalis, Andris Garklāvs, Gunta Ozola, Gundars Plešs, Ziedonis Rubezis, Reinis Siliņš, Ģirts Vilciņš, Andis Zaļaiskalns, Ineta Zariņa, Didzis Zemmers), **PRET –** nav, **ATTURAS –** nav, Limbažu novada dome **NOLEMJ:**

1. Piešķirt finansējumu 276,22EUR (divi simti septiņdesmit seši eiro, 22 centi) apmērā Limbažu novada pašvaldības Bērnu un jauniešu centram direktora un direktora vietnieka darba samaksai (darba algai, darba devēja valsts sociālās apdrošināšanas obligātajām iemaksām) no Limbažu novada pašvaldības 2019. gada pamatbudžeta nesadalītā atlikuma, palielinot izglītības iestādes 2019. gada pamatbudžetu.
2. Kontroli par lēmuma izpildi uzdot Limbažu novada pašvaldības izpilddirektoram A.Grīviņam.

**4.§**

**Par grozījumiem Limbažu novada domes 2019. gada 7. februāra ārkārtas sēdes lēmumā “Par valsts budžeta finansējumu mācību līdzekļu un mācību literatūras iegādei 2019. gadā” (protokols Nr.2, 1.§)**

Ziņo S.Upmale

Uzklausījusi Limbažu novada pašvaldības Izglītības un kultūras nodaļas vadītājas S.Upmales informāciju par valsts budžeta finansējumu Limbažu novada pašvaldības pamata, vispārējās vidējās izglītības iestādēm, pirmsskolas izglītības iestādēm un vispārējās izglītības iestādēm, kas īsteno pirmsskolas izglītības programmas bērnu no piecu gadu vecuma grupās, mācību līdzekļu un mācību literatūras iegādei 2019. gadā, un iepazinusies ar Vidrižu pamatskolas direktores I.Sidjukinas 2019. gada 4. oktobra iesniegumu Nr. 1-11.2/29 par grozījumiem valsts mērķdotācijas sadalē (reģistrēts Limbažu novada pašvaldībā 11.10.2019. ar reģistrācijas Nr.4.12.1/19/7006), pamatojoties uz Ministru kabineta 2016. gada 19. janvāra noteikumiem Nr.41 „Kārtība, kādā valsts un pašvaldības finansē mācību līdzekļu iegādi izglītības iestādēm” un Latvijas Republikas Izglītības un zinātnes ministrijas 2019. gada 31. janvāra vēstuli Nr.4-7e/19/318 (reģistrēta Limbažu novada pašvaldībā 31.01.2019. ar reģistrācijas Nr.4.12.1/19/789), **atklāti balsojot: PAR** – 11 deputāti (Mārtiņš Aizpurietis, Jānis Bārbalis, Andris Garklāvs, Gunta Ozola, Gundars Plešs, Ziedonis Rubezis, Reinis Siliņš, Ģirts Vilciņš, Andis Zaļaiskalns, Ineta Zariņa, Didzis Zemmers), **PRET –** nav, **ATTURAS –** nav, Limbažu novada dome **NOLEMJ:**

izteikt Limbažu novada domes 2019. gada 7. februāra ārkārtas sēdes lēmuma “Par valsts budžeta finansējumu mācību līdzekļu un mācību literatūras iegādei 2019. gadā” (protokols Nr.2, 1.§) pielikuma 7. rindu un 15. rindu šādā redakcijā:

|  |  |  |  |  |  |
| --- | --- | --- | --- | --- | --- |
| **Nr. p.k.** | **Izglītības iestādes nosaukums** | **Skolēnu skaits uz 01.09.2018.** | **Valsts mērķdotācija mācību literatūras iegādei, (EUR)** | **Valsts mērķdotācija mācību līdzekļu iegādei, (EUR)** | **Kopā mērķdotācija, (EUR)** |
| 7 | Vidrižu pamatskola | 90 | 360,36 | 1 299,15 | 1 659,51 |
| **15** | **Kopā novadā** | **1859** | **16 626,82** | **17 651,18** | **34 278,00** |

**5.§**

**Par valsts budžeta finansējumu mācību līdzekļu un mācību literatūras iegādei 2020. gadā**

Ziņo S.Upmale

Uzklausījusi Limbažu novada pašvaldības Izglītības un kultūras nodaļas vadītājas S.Upmales informāciju par valsts budžeta finansējumu Limbažu novada pašvaldības pamata, vispārējās vidējās izglītības iestādēm, pirmsskolas izglītības iestādēm un vispārējās izglītības iestādēm, kas īsteno pirmsskolas izglītības programmas bērnu no piecu gadu vecuma grupās, mācību līdzekļu un mācību literatūras iegādei 2020. gadā, pamatojoties uz Ministru kabineta 2016.gada 19.janvāra noteikumiem Nr.41 „Kārtība, kādā valsts un pašvaldības finansē mācību līdzekļu iegādi izglītības iestādēm” un uz Latvijas Republikas Izglītības un zinātnes ministrijas 2019.gada 11.oktobra vēstuli Nr. 4-7e/19/3113 (reģistrēta Limbažu novada pašvaldībā ar reģistrācijas Nr.4.12.1/19/7030), **atklāti balsojot: PAR** – 11 deputāti (Mārtiņš Aizpurietis, Jānis Bārbalis, Andris Garklāvs, Gunta Ozola, Gundars Plešs, Ziedonis Rubezis, Reinis Siliņš, Ģirts Vilciņš, Andis Zaļaiskalns, Ineta Zariņa, Didzis Zemmers), **PRET –** nav, **ATTURAS –** nav, Limbažu novada dome **NOLEMJ:**

1. Apstiprināt valsts budžeta finansējumu mācību līdzekļu un mācību literatūras iegādei 2020.gadā Limbažu novada pašvaldības izglītības iestādēm (pielikumā).
2. Kontroli par lēmuma izpildi uzdot Limbažu novada pašvaldības izpilddirektoram A.Grīviņam.

**6.§**

**Par Limbažu novada pašvaldībai piederošā transportlīdzekļa - traktora T-16M ar valsts reģistrācijas numuru T7865LD pārdošanu izsolē ar augšupejošu soli**

Ziņo A.Briede, debatēs piedalās A.Zaļaiskalns

Ar Limbažu novada domes 2019.gada 26.septembra lēmumu “Par Limbažu novada pašvaldībai piederošā transportlīdzekļa - traktora T-16M ar valsts reģistrācijas numuru T7865LD pārdošanu par brīvu cenu” (protokols Nr.21, 25.§) nolemts atsavināt kustamo mantu traktoru T-16M pārdodot par brīvu cenu, publicējot sludinājumu Limbažu novada laikrakstā „Auseklis” un nosakot, ka pieteikums par traktoru pirkšanu iesniedzams Limbažu novada pašvaldībā Rīgas ielā 16, Limbažos, 1.stāvā Klientu apkalpošanas centrā, piecu darba dienu laikā no sludinājuma publicēšanas laikrakstā. Limbažu novada pašvaldības Īpašuma privatizācijas un atsavināšanas komisijai rīkot izsoli Publiskas personas mantas atsavināšanas likumā noteiktajā kārtībā, ja piecu darba dienu laikā pēc 3.punktā noteiktā sludinājuma publicēšanas piesakās vairāki pircēji. Lēmumam pievienots izsoles noteikumu projekts.

Pēc sludinājuma publicēšanas saņemti vairāki pieteikumi transportlīdzekļa - traktora T-16M ar valsts reģistrācijas numuru T7865LD iegādei, līdz ar to rīkojama izsole, precizējot izsoles datumu.

Saskaņā ar likuma “Par pašvaldībām” 21. panta pirmās daļas 19. punktu dome var izskatīt jebkuru jautājumu, kas ir attiecīgās pašvaldības pārziņā, turklāt tikai dome var noteikt kārtību, kādā veicami darījumi ar pašvaldības kustamo mantu.

Atbilstoši Publiskas personas mantas atsavināšanas likuma 4.panta pirmajai daļai atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai.

Publiskas personas mantas atsavināšanas likuma 9.panta trešā daļa paredz, ka kustamās mantas atsavināšanu organizē iestāde, kuras valdījumā vai turējumā atrodas attiecīgā manta.

Pamatojoties uz likuma „Par pašvaldībām” 21.panta pirmās daļas 19.punktu, Publiskas personas mantas atsavināšanas likuma 3.panta pirmās daļas 2.punktu un otro daļu, 4.panta pirmo daļu, 6.panta otro un trešo daļu, 8.panta piekto daļu, 9.panta trešo daļu, 37.panta pirmās daļas 1.punktu, 47.pantu, **atklāti balsojot: PAR** – 11 deputāti (Mārtiņš Aizpurietis, Jānis Bārbalis, Andris Garklāvs, Gunta Ozola, Gundars Plešs, Ziedonis Rubezis, Reinis Siliņš, Ģirts Vilciņš, Andis Zaļaiskalns, Ineta Zariņa, Didzis Zemmers), **PRET –** nav, **ATTURAS –** nav, Limbažu novada dome **NOLEMJ:**

1. Uzdot Limbažu novada pašvaldības Īpašuma privatizācijas un atsavināšanas komisijai rīkot kustamās mantas – traktora T-16M ar valsts reģistrācijas numuru T7865LD, izsoli ar augšupejošu soli.
2. Apstiprināt Limbažu novada pašvaldības kustamās mantas – traktoru T-16M ar valsts reģistrācijas numuru T7865LD, izsoles noteikumu projektu jaunā redakcijā (pielikumā).
3. Uzdot Limbažu novada pašvaldības Īpašuma privatizācijas un atsavināšanas komisijai organizēt izsoli atbilstoši apstiprinātajiem izsoles noteikumiem.
4. Kontroli par lēmuma izpildi uzdot Limbažu novada pašvaldības izpilddirektoram.

**7.§**

**Par atļauju A.Grīviņam savienot amatus**

Ziņo D.Zemmers

Limbažu novada pašvaldībā 2019.gada 14.septembrī saņemts Aināra Grīviņa iesniegums (reģistrēts ar Nr. 4.12.1/19/7078), kurā lūdz atļauju savienot amatus kā Limbažu novada pašvaldības izpilddirektoram ar valdes locekļa amatu SIA “Limbažu siltums” un valdes locekļa amatu Limbažu pilsētas SIA “Limbažu komunālserviss”.

Ar SIA ,,Limbažu siltums” 2019.gada 9.oktobra dalībnieku sapulces lēmumu “Par SIA “Limbažu siltums” valdes locekļa iecelšanu, atļauju savienot amatus un valdes locekļa atlīdzības noteikšanu” A.Grīviņš ievēlēt par SIA “Limbažu siltums” valdes locekli uz termiņu līdz brīdim, kamēr kapitāla daļu turētāja pārstāvis amatā ievēlēs citu kandidātu, bet ne ilgāk kā līdz 2019.gada 31.decembrim un ar viņu ir noslēgts pilnvarojuma līgums.

Saskaņā ar Limbažu pilsētas SIA ,,Limbažu komunālserviss” 2019.gada 6.februāra dalībnieku sapulces lēmuma ,,Par Sabiedrības valdes locekļu ievēlēšanu” par Limbažu pilsētas SIA ,,Limbažu komunālserviss” valdes locekli uz pieciem gadiem ievēlēts Ainārs Grīviņš, un ar viņu ir noslēgts pilnvarojuma līgums.

Likuma „Par interešu konflikta novēršanu valsts amatpersonu darbībā” 4.panta pirmās daļas 14.punkts nosaka, ka valsts amatpersonas ir pašvaldības izpilddirektors, bet saskaņā ar 19.punktā noteikto, valsts amatpersonas ir publiskas personas kapitālsabiedrības valdes loceklis, līdz ar to A.Grīviņš uzskatāms par valsts amatpersonu.

Likuma „Par interešu konflikta novēršanu valsts amatpersonu darbībā” 6.panta pirmajā daļā noteikts, ka valsts amatpersonai ir atļauts savienot valsts amatpersonas amatu ar citu amatu, uzņēmuma līguma vai pilnvarojuma izpildi, vai saimniecisko darbību individuālā komersanta statusā, vai reģistrējoties Valsts ieņēmumu dienestā kā saimnieciskās darbības veicējam saskaņā ar likumu ,,Par iedzīvotāju ienākuma nodokli”, ja likumā „Par interešu konflikta novēršanu valsts amatpersonu darbībā” vai citā normatīvajā aktā nav paredzēti valsts amatpersonas amata savienošanas ierobežojumi.

Likuma „Par interešu konflikta novēršanu valsts amatpersonu darbībā” 6.panta otrajā daļā noteikts, ja likumā nav noteikti stingrāki ierobežojumi, valsts amatpersonai, ievērojot likuma „Par interešu konflikta novēršanu valsts amatpersonu darbībā” 7.panta otrajā, trešajā, ceturtajā, piektajā un sestajā daļā noteiktos speciālos amatu savienošanas ierobežojumus, ir atļauts savienot valsts amatpersonas amatu ne vairāk kā ar diviem citiem algotiem vai citādi atlīdzinātiem valsts amatpersonas amatiem vai amatiem citās publiskas personas institūcijās. Par šajā daļā minētajiem amatiem nav uzskatāms pedagoga, zinātnieka, ārsta, profesionāla sportista un radošais darbs. Šajā daļā minētā amatu savienošana pieļaujama, ja tā nerada interešu konfliktu, nav pretrunā ar valsts amatpersonai saistošām ētikas normām un nekaitē valsts amatpersonas tiešo pienākumu pildīšanai.

Saskaņā ar likuma „Par interešu konflikta novēršanu valsts amatpersonu darbībā” 7.panta ceturto daļu, pašvaldības izpilddirektors un publiskas personas kapitālsabiedrības valdes loceklis papildus likuma „Par interešu konflikta novēršanu valsts amatpersonu darbībā” 6.panta ceturtajā daļā noteiktajam var savienot valsts amatpersonas amatu tikai ar:

1) amatu arodbiedrībā, biedrībā vai nodibinājumā, politiskajā partijā, politisko partiju apvienībā vai reliģiskajā organizācijā, ja minētā panta septītajā daļā nav noteikts citādi;

2) šādiem amatiem, ja tas nerada interešu konfliktu un ir saņemta tās valsts amatpersonas vai koleģiālās institūcijas rakstveida atļauja, kura attiecīgo personu iecēlusi, ievēlējusi vai apstiprinājusi amatā:

a) amatu kapitālsabiedrībā, kurā publiska persona vai publiskas personas kapitālsabiedrība ir dalībnieks, ja tas saistīts ar publiskas personas interešu pārstāvēšanu šajā kapitālsabiedrībā,

b) citu amatu publiskas personas institūcijā,

c) eksperta (konsultanta) darbu, kura izpildes vieta ir citas valsts administrācija, starptautiskā organizācija vai tās pārstāvniecība (misija).

Limbažu pilsētas SIA ,,Limbažu komunālserviss” valdes locekļa amats un SIA ,,Limbažu siltums” valdes locekļa amats uzskatāmi par likuma „Par interešu konflikta novēršanu valsts amatpersonu darbībā” 7.panta ceturtās daļas 2.punkta a) apakšpunktā noteikto amatu kapitālsabiedrībā, kurā publiska persona vai publiskas personas kapitālsabiedrība ir dalībnieks, ja tas saistīts ar publiskas personas interešu pārstāvēšanu šajā kapitālsabiedrībā, jo Limbažu novada pašvaldība ir dalībnieks Limbažu pilsētas SIA ,,Limbažu komunālserviss” un SIA ,,Limbažu siltums” un valdes locekļa amats ir saistīts ar Limbažu novada pašvaldības interešu pārstāvēšanu un tas nerada interešu konfliktu, jo saskaņā ar spēkā esošo normatīvo regulējumu, līdz 2020.gada 1.janvārim kapitāla daļu turētāja pārstāvis ir Limbažu novada domes priekšsēdētājs.

Izvērtējot iepriekš minēto un Limbažu novada pašvaldības izpilddirektora, SIA ,,Limbažu siltums” valdes locekļa un Limbažu pilsētas SIA ,,Limbažu komunālserviss” valdes locekļa amatu pienākumus, secināms, ka amatu savienošana nerada interešu konfliktu, nav pretrunā ar valsts amatpersonai saistošām ētikas normām un nekaitē valsts amatpersonas tiešo pienākumu pildīšanai.

Pamatojoties uz likuma „Par pašvaldībām” 21.panta pirmās daļas 27.punktu, 41.panta pirmās daļas 3.punktu, Administratīvā procesa likuma 67.pantu, likuma „Par interešu konflikta novēršanu valsts amatpersonu darbībā” 6.panta pirmo daļu, 7.panta ceturtās daļas 2.punkta a) apakšpunktu, 8.1 pantu, **atklāti balsojot: PAR** – 11 deputāti (Mārtiņš Aizpurietis, Jānis Bārbalis, Andris Garklāvs, Gunta Ozola, Gundars Plešs, Ziedonis Rubezis, Reinis Siliņš, Ģirts Vilciņš, Andis Zaļaiskalns, Ineta Zariņa, Didzis Zemmers), **PRET –** nav, **ATTURAS –** nav, Limbažu novada dome **NOLEMJ:**

1. Atļaut Aināram Grīviņam savienot Limbažu novada pašvaldības izpilddirektora amatu ar valdes locekļa amatu SIA “Limbažu siltums” un valdes locekļa amatu Limbažu pilsētas SIA “Limbažu komunālserviss” līdz 2019.gada 31.decembrim.
2. Lēmumu var pārsūdzēt Administratīvās rajona tiesas Valmieras tiesu namā (Voldemāra Baloža ielā 13A, Valmierā) viena mēneša laikā no tā spēkā stāšanās dienas.

Sēdi slēdz plkst. 13.11

Sēdes vadītājs D.Zemmers

Sēdes protokoliste D.Tauriņa